Foștii mari atacanți Hernan Crespo și Martin Kewell se întâlnesc în finala asiatică a Champions League
Ultimul act al competiției se va juca în dublă manșă, urmând ca primul meci să se joace pe 11 mai (Nissan Stadium, Yokohama), iar returul este programat pentru 25 mai (Hazza bin Zayed Stadium, Al Ain).
Cum au ajuns în finală cele două echipe
Yokohama a câștigat Grupa G, din care au mai făcut parte Shandong Taishan (China), Incheon United (Coreea de Sud) și Kaya-Iloilo (Filipine), apoi a trecut de Bangkok United (Thailanda / 1-0 și 2-2), Shandong Taishan (China / 1-0 și 2-1) și Ulsan Hyundai (Coreea de Sud / 3-2 și 0-1). Marinos ocupă locul 11 în J League, după 12 etape jucate din acest sezon, dar are un meci mai puțin disputat.
De cealaltă parte, Al Ain a câștigat Grupa A, surclasându-le pe Al Fayha (Arabia Saudită), Pakhtakor (Uzbekistan) și Ahal Anew (Turkmenistan), apoi le-a eliminat pe Nasaf Qarshi (Uzbekistan / 2-1 și 0-0), Al Nassr (Arabia Saudită / 3-4 și 1-0) și Al Hilal (Arabia Saudită / 1-2 și 4-2). "Al Zaeem" ocupă locul al treilea în UAE Pro League, la 16 puncte în spatele liderului Al Wasl, dar are un meci mai puțin disputat.
Crespo și Kewell, din nou față în față după Istanbul 2005
Yokohama F. Marinos este antrenată de Harry Kewell (45 de ani), fostul jucător de atac asutralian care a jucat la Leeds United, Liverpool, Galatasaray, Melbourne Victory, Al Gharafa și Melbourne Heart. Pe banca lui Al Ain stă Hernan Crespo (48 de ani), fostul atacant argentinian care a fost legitimat la River Plate, Parma, Lazio, Inter Milano, Chelsea, AC Milan și Genoa.
Cei doi au fost adversari în celebra finală Chempions League de la Istanbul, din 2005, când AC Milan a condus la pauză cu 3-0, dar Liverpool a egalat în repriza secundă și a învins după executarea loviturilor de departajare.
Foto - Getty Images
Urmăriți SPORT.RO și pe Google News